על פי סקר שנערך בשנת 2015 בקרב תושבי וונצואלה, כמעט 70 אחוזים מתושבי העם צורכים מנה זו על בסיס קבוע. עבור תושבי ונצואלה שכיח ביותר לצרוך את הארפה לאורך כל חלקי היממה, הן שחטיפים והן כתוספות או כארוחה באחת מהארוחות המרכזיות, מה שהביא ליצירת תרבות שבה ניתן למצוא את מוצרי התירס כמעט בכל מקום. הארפה נתפס כאבן פינה של המטבח הוונצואלי, ובשנה המוגדרת כטובה פיננסית, ממוצע הצריכה בוונצואלה הוא כ -30 ק"ג של קמח תירס המשמש לייצור ארפה. הארפה בוונצואלה לרוב ממולא במגוון רחב של מילויים משתנים, החל מבשר בקר ואבוקדו לגבינה צהובה. רכיבי המילוי המשתנים מושפעים במידה רבה על ידי המיקום בו הם נמכרים והמצרכים שניתן להשיג באזור זה.
ירידה בצריכה עקב מחסור במזון.
מאז תחילת משבר של מחסור במזון בוונצואלה בשנת 2015, חלה ירידה חדה בצריכת ארפה. משבר זה גרם לאזרחי ונצואלה להתקשות בהשגת מלאי מספיק של מזון בסיסי, כולל קמח תירס המשמש לייצור הארפה. צריכת קמח התירס לנפש ירדה מכ - 30 ק"ג בשנה בשנת 2014 לכ - 17.5 ק"ג בשנה בשנת 2016. מחסור זה גרם לאמרה כי "הארפה גוסס בוונצואלה". אזרחי ונצואלה שרוצים לקנות קמח תירס כדי להכין ארפה חייבים לחכות במשך שעות בתורים ארוכים כדי להשיג את המוצר הזה במחיר המפוקח על ידי הממשלה, או בלית ברירה לרכוש אותו במחיר גבוה הרבה יותר בשווקים השחורים.
מחכים למשיח (שיר)
מחכים לְמַשיח הוא שיר מחאה שכתב, הלחין וביצע שלום חנוך. השיר יצא לאור בשנת 1985. בשנת 2010 בחר אותו העיתון "ידיעות אחרונות" לפזמון הישראלי הטוב בכל הזמנים.
רקע.
השיר נכלל באלבום הסולו החמישי של חנוך מחכים למשיח, שיצא לאור בשנת 1985. האלבום כלל התייחסות למלחמת לבנון הראשונה ולמשבר הכלכלי של שנות ה־80 בישראל. את האלבום יצר שלום חנוך לאחר כישלון מסחרי של תקליטיו הקודמים "חתונה לבנה ו"על פני האדמה", שהביא לכך שחברת התקליטים סי־בי־אס צמצמה את התקציב שהוקצה להקלטת האלבום.
בשנת 1984 נכנס שלום חנוך לגור בדירה שכורה עם זוגתו דפנה ארמוני בכיכר המדינה בתל אביב. עם כניסתם לדירה הם הבחינו כי היא אינה מתאימה לצורכיהם. חנוך ביקש מבעל הדירה לבטל את החוזה ולצאת ממנה, אך זה דחה את בקשתו. מאורע זה הוביל את חנוך לכתוב את השיר.
התקופה שבה נכתב השיר התאפיינה בסיום מלחמת לבנון הראשונה, ובמשבר כלכלי שהתרחש בשל ויסות מניות הבנקים. נפילת הבורסה בתקופה זו הביאה ישראלים רבים לאבד את כספי השקעתם. בריאיון לעיתונאי יוסי חרסונסקי הסביר חנוך את הרקע לכתיבת השיר:
השיר אמור היה להיות מוקלט בקצב איטי מזה שבו הוקלט, אך בשל אי־הבנה באולפן ההקלטות עם המפיק המוזיקלי משה לוי הוקלט "מחכים למשיח" כשיר קצבי.
תוכן השיר.
בבית הראשון מוזכרות הדמויות ירוחם ויהודה. אלה יושבים במשרד היועצים "ארציאלי בע"מ" ומחכים למשיח, המתואר כאיש מפתח, אשר "ידו בכל ויד כל בו". בבית השני מתווספות דמויות נוספות: ירדנה היפה, הבחורה היחידה המוזכרת בשיר, ארציאלי הבן, עזרא וארציאלי האב, וניכרת אווירת מתח במקום. בבית השלישי נכנס שוטר למשרד. המסובים תמהים מה קרה, והשוטר מסביר להם שהייתה תאונה.
ארציאלי הבן שואל את השוטר בבית הרביעי למי אירעה התאונה. השוטר מסביר לו שקרתה תאונה למדינה. השוטר מזכיר שהבורסה נפלה, שאנשים מתאבדים בקפיצה מהגג ושגם משיח קפץ ונהרג. עזרא, שמתברר שהוא קבלן, נעצב גם הוא ואף ירדנה המומה.
בבית האחרון הדובר מתייחס לנעשה במדינה, ומצטט את התבטאותו של שר האוצר יורם ארידור ששודרה במהדורת החדשות "מבט" של רשות השידור "הציבור מטומטם ולכן הציבור משלם". ארידור התבטא כך בעקבות מחשבה של ישראלים רבים לעשות "כסף קל" בבורסה ללא מאמץ, מתוך מחשבה שהמדדים בבורסה לעולם לא יֵרדו, ברקע ויסות מניות הבנקים. לסיום הדובר עובר לדבר על עצמו, ומספר כי אותו מעניינת ירדנה, שהוא הולך למילואים ושגם הוא נמצא במצב כלכלי גרוע.
ההשראה לדמותה של ירדנה היא ירדן לוינסון, אישה שבינתיים ירדה מהארץ ומחזיקה בשתי מסעדות ישראליות בארצות הברית.
הצלחה.
השיר נבחר כשיר השנה במצעד הפזמונים העברי השנתי של גלי צה"ל. במצעד השנתי של רשת ג' דורג "מחכים למשיח" במקום השלישי. השיר זכה להשמעות רבות ברדיו גם שנים לאחר יציאתו. ב־2010 בחרה אותו מערכת המוסף "7 לילות" של "ידיעות אחרונות" למקום הראשון ברשימת 500 השירים הישראלים הטובים.
ב־2003 הקליטו מוקי וברי סחרוף גרסת כיסוי לשיר "[...] לציון אירוע היפ הופ רב משתתפים המסכם 'עשור של גרוב ישראלי'". ב־2021 ביצע את השיר מחדש הזמר והשחקן שולי רנד. ב־2022 שודר בתוכנית הסאטירה "היהודים באים" מערכון שבו ארנסט יפת והמשיח מנהלים דו־שיח בנושא משבר מניות הבנקים, המצטט רבות מהשיר. בסוף המערכון יפת דוחף את המשיח מהגג, תוך כדי שהוא מביים תאונה. הפרק מסתיים בהשמעת השיר.
אלבניה באירוויזיון 2004
אלבניה באירוויזיון 2004 השתתפה עם השיר "The Image of You" שבוצע על ידי אנייזה שהיני. בחצי גמר הגיע השיר אל המקום ה-4 עם 167 נקודות בסך הכול. בגמר האירוויזיון הצליח השיר להגיע אל המקום ה-7 עם 107 נקודות בסך הכול.
אירוויזיון זה היה הראשון בו השתתפה אלבניה.
באירוויזיון.
את 12 הנקודות שלה העניקה אלבניה בחצי הגמר ובגמר האירוויזיון ליוון. המדינה היחידה אשר העניקה לאלבניה 12 נקודות באירוויזיון זה בחצי הגמר ובגמר היא מקדוניה הצפונית. כמו כן, הצליחה אלבניה להגיע אל המקום ה-4 בחצי הגמר עם 167 נקודות בסך הכול, ואל המקום ה-7 בגמר עם 107 נקודות בסך הכול.
נטסקה
טקס פרסי האקדמיה הבריטית לקולנוע ה-53
טקס פרסי האקדמיה הבריטית לקולנוע ה-53 שמעניקה האקדמיה הבריטית לאמנויות הקולנוע והטלוויזיה, נערך ב-9 באפריל 2000, בו הוענקו פרסים לסרטים הטובים ביותר של שנת 1999.
הסרט "אמריקן ביוטי" בבימויו של סם מנדס זכה בפרס הסרט הטוב ביותר (גם זכה בפרס אוסקר לסרט הטוב ביותר), פרס השחקן (קווין ספייסי, זכה בפרס אוסקר), ופרס השחקנית (אנט בנינג), וכן זכה בפרסי הצילום העריכה והמוזיקה. ג'וד לאו (הכישרון של מר ריפלי) ומגי סמית' (תה עם מוסוליני) זכו בפרסי שחקן ושחקנית המשנה. פדרו אלמודובר במאי הסרט "הכל אודות אמא: זכה בפרס הבימוי הטוב ביותר. הסרט "East Is East" נבחר לסרט הבריטי הטוב ביותר.
הטקס נערך באולם אודיאון שבכיכר לסטר בלונדון בהנחיית ג'ק דוקרטי.
זוכים ומועמדים.
השחקן הטוב ביותר.
קווין ספייסי - אמריקן ביוטי
השחקנית הטובה ביותר.
אנט בנינג - אמריקן ביוטי
הצילום הטוב ביותר.
אמריקן ביוטי
עיצוב התלבושות הטוב ביותר.
סליפי הולו
הבמאי הטוב ביותר.
פדרו אלמודובר - הכל אודות אמא
העריכה הטובה ביותר.
אמריקן ביוטי
הסרט הטוב ביותר.
אמריקן ביוטי
הסרט הבריטי הטוב ביותר.
מזרח הוא מזרח
הסרט הטוב ביותר שאינו בשפה האנגלית.
הכל אודות אמא
המוזיקה הטובה ביותר.
אמריקן ביוטי - תומאס ניומן
האיפור ועיצוב השיער הטובים ביותר.
טופסי טרווי
עיצוב ההפקה הטוב ביותר.
סליפי הולו
התסריט המעובד הטוב ביותר.
סוף הרומן - ניל ג'ורדן
התסריט המקורי הטוב ביותר.
להיות ג'ון מלקוביץ' - צ'ארלי קאופמן
הסאונד הטוב ביותר.
מטריקס
השחקן הטוב ביותר בתפקיד משנה.
ג'וד לאו - הכישרון של מר ריפלי
השחקנית הטובה ביותר בתפקיד משנה.
מגי סמית' - תה עם מוסוליני
האפקטים החזותיים הטובים ביותר.
מטריקס
סנט נז'ייר
שפתי הפות
שפתי הפות (בלטינית: Labia) הן שני זוגות קפלי עור ארוגניים המהווים חלק מהפות.
שפתיים הם החלק היחיד מהפות שנראה מבחוץ, והן מגינות על הדגדגן ועל פתח הנרתיק.
צבען, גודלן וצורתן של השפתיים החיצוניות והפנימיות משתנים מאוד מאישה לאישה.
ישנן שתי שכבות של שפתיים:
הצבע, האורך, הגודל, הסימטריה והמראה הכללי של השפתיים החיצוניות והפנימיות משתנים באופן ניכר מאישה לאישה. לעיתים קרובות השפתיים הן אסימטריות. לשפתיים החיצוניות יש נטייה לאבד מנפחן ולהיראות מדולדלות עם השנים.
לשפתיים הפנימיות יש נטייה להתארך או להתכהות עם השנים. כל מראה הוא מקובל ותקין.
השפתיים הפנימיות שותפות בתחושת העוררות המינית של האישה. בעת גירוי מיני זורם דם לאזור השפתיים החיצוניות והפנימיות ומנפח אותן.
השפתיים הפנימיות הומולוגיות למשטח השופכה הזכרי של הפין.
על פי ארגון הבריאות העולמי, שינויים כירורגיים ואחרים באיבר המין הנשי (כולל הסרה חלקית או מלאה של חלקים בהם מסיבות לא רפואיות) מוגדרים כ-FGM - Female genital mutilation, משמע "הטלת מום באיבר המין הנשי".
קאלום הדסון-אודוי
קאלום הדסון-אודוי (באנגלית: Callum Hudson-Odoi; נולד ב-7 בנובמבר 2000) הוא כדורגלן אנגלי המשחק בעמדת החלוץ והקיצוני בבאייר לברקוזן ובנבחרת אנגליה.
קריירה.
ב-23 ביולי 2019 האריך את חוזהו בצ'לסי בחמש שנים תמורת שכר של כ-100 אלף ליש"ט לשבוע.
ב-30 באוגוסט 2022 הושאל לבאייר לברקוזן לעונה אחת.
ג'ורג' רוברט סטואו מיד
ג'ורג' רוברט סטואו מיד (באנגלית: George Robert Stowe Mead, אשר נכתב גם באופן מקוצר G. R. S. Mead; נולד בתאריך 22 במרץ 1863, פקהאם, מחוז סארי (או כנראה בנונאיטון, ווריקשייר) - נפטר בתאריך 28 בספטמבר 1933, לונדון), היה היסטוריון, סופר, עורך ומתרגם אנגלי, אשר נמנה בין חבריה המשפיעים של האגודה התאוסופית, כמו גם מייסדה של אגודה נוספת, אגודת קווסט (Quest). עבודות המחקר שלו עסקו בעיקר באמונות הגנוסטיקה וההרמטיציזם מתקופת שלהי העת העתיקה ומבחינת היקף החומר בו התעניין מיד ואשר אותו הוא פרסם, הן היו רחבות יריעה, נכון לאותו הזמן.
לידה, חינוך וקריירה אקדמית.